CELEX: 32005R2014
Language: fi
Date: 2005-12-09 00:00:00
Title: Komission asetus (EY) N:o 2014/2005, annettu  9 päivänä joulukuuta 2005 , yhteisen tullitariffin mukaisella tullilla vapaaseen liikkeeseen luovutettujen banaanien tuontia yhteisöön koskevan järjestelmän mukaisista todistuksista

10.12.2005   
            
            
               FI
            
            
               Euroopan unionin virallinen lehti
            
            
               L 324/3
            
         KOMISSION ASETUS (EY) N:o 2014/2005,
   annettu 9 päivänä joulukuuta 2005,
   yhteisen tullitariffin mukaisella tullilla vapaaseen liikkeeseen luovutettujen banaanien tuontia yhteisöön koskevan järjestelmän mukaisista todistuksista
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon banaaneista kannettavista tulleista 2 päivänä joulukuuta 2005 annetun neuvoston asetuksen (EY) N:o 1964/2005 (1) ja erityisesti sen 2 artiklan,
   sekä katsoo seuraavaa:
   
               (1)
            
            
               Asetuksessa (EY) N:o 1964/2005 vahvistetaan yhteisöön tuotavista CN-koodiin 0803 00 19 kuuluvista banaaneista 1 päivästä tammikuuta 2006 alkaen kannettava tulli.
            
         
               (2)
            
            
               Soveltuvan tullin kantamiseen perustuvan tuontijärjestelmän käyttöönottoon ja AKT-maista peräisin olevaa tuontia koskevassa tariffikiintiössä myönnettävään tullietuuskohteluun olisi liityttävä tuonnin seurantamekanismi, jolla voidaan säännöllisesti todeta yhteisössä vapaaseen liikkeeseen luovutetut määrät. Soveltuva väline kyseisen tavoitteen saavuttamiseksi on mekanismi, joka perustuu vakuuden asettamisen sisältävien tuontitodistusten myöntämiseen. Vakuudella taataan niiden toimien toteutuminen, joille kyseisiä todistuksia on haettu. Olisi annettava tällaisen mekanismin soveltamista koskevat yksityiskohtaiset säännöt yhteisen tullitariffin mukaisella tullilla tapahtuvaa tuontia varten.
            
         
               (3)
            
            
               Sovelletaan maataloustuotteiden tuonti-, vienti- ja ennakkovahvistustodistusmenettelyn soveltamista koskevista yhteisistä yksityiskohtaisista säännöistä 9 päivänä kesäkuuta 2000 annetun komission asetuksen (EY) N:o 1291/2000 (2) säännöksiä.
            
         
               (4)
            
            
               Tässä asetuksessa säädetyt toimenpiteet ovat banaanin hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   1.   CN-koodiin 0803 00 19 kuuluvien banaanien yhteisen tullitariffin mukaisella tullilla vapaaseen liikkeeseen luovutuksen edellytyksenä on jäsenvaltioiden kaikille hakijoille riippumatta näiden sijoittautumispaikasta yhteisössä myöntämän tuontitodistuksen esittäminen.
   2.   Tuontitodistuksen myöntäminen edellyttää, että asetetaan komission asetuksen (ETY) N:o 2220/85 (3) III osaston mukainen vakuus, jolla taataan sitoutuminen tuontiin todistuksen voimassaoloaikana. Tämän vakuuden määrä on 15 euroa tonnilta.
   Ylivoimaista estettä lukuun ottamatta vakuus on pidätettävä kokonaan tai osittain, jos toimea ei toteuteta tässä määräajassa tai jos se toteutetaan vain osittain.
   3.   Tuontitodistushakemukset voi jättää missä jäsenvaltiossa tahansa.
   4.   Todistukset on myönnettävä viipymättä asetuksen (EY) N:o 1291/2000 23 artiklan 1 kohdan mukaisesti.
   5.   Todistukset ovat voimassa kolme kuukautta.
   2 artikla
   Jäsenvaltioiden on ilmoitettava komissiolle viimeistään kunkin kuukauden kymmenentenä päivänä määrät, joille on myönnetty tuontitodistuksia edellisen kuukauden aikana.
   3 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2006.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä joulukuuta 2005.
      
         
            Komission puolesta
         
         Mariann FISCHER BOEL
         
            Komission jäsen
         
      
   
   
      (1)  EUVL L 316, 2.12.2005, s. 1.
   
      (2)  EYVL L 152, 24.6.2000, s. 1. Asetus sellaisena kuin se on viimeksi muutettuna asetuksella (EY) N:o 1856/2005 (EUVL L 297, 15.11.2005, s. 7).
   
      (3)  EYVL L 205, 3.8.1985, s. 5.